"Будаваць атамную электрастанцыю каля мяжы з Літвой — не мудра" | Народная Воля\n"Будаваць атамную электрастанцыю каля мяжы з Літвой — не мудра"\n13.07.2010 в 8:54\nСупрацоўніцтва з Беларуссю ў сферы атамнай энергетыкі магло б пераканаць суседзяў адмовіцца ад планаў па будаўніцтве атамнай электрастанцыі каля мяжы з Літвой. Пра гэта заявіў прэм’ер-міністр Літвы Андрус Кубілюс, паведамляе літоўскае Нацыянальнае радыё і тэлебачанне (LRT).\n“Я думаю, што, дабіваючыся такога супрацоўніцтва, мы маглі б пераканаць іх у тым, што будаваць атамную электрастанцыю каля мяжы з Літвой — не мудра. Але гэта пытанне далёкай будучыні”, — сказаў Кубілюс, паведамляе БелаПАН.\nПры гэтым ён адзначыў: “Калі мы рашуча будзем ажыццяўляць нашы планы (па будаўніцтве ўласнай АЭС. — БелаПАН.) і не будзем вагацца, будзем раіцца з суседзямі, паслядоўна ісці наперад са сваімі планамі, быць можа, тады якіясьці планы суседзяў зменяцца. Але для гэтага трэба не дапускаць неразумення нашых планаў”.\nПаводле слоў Кубілюса, працы, звязаныя з будаўніцтвам новай літоўскай атамнай электрастанцыі, прасоўваюцца. Прэм’ер-міністр упэўнены, што да пачатку наступнага года будзе знойдзены стратэгічны інвестар, тады разам з латышамі, эстонцамі і палякамі і пачнуцца канкрэтныя працы па будаўніцтве новай АЭС у Літве.


Цырымонiя прыняцця прысягi гэтым разам была незвычайная | zviazda.by\nХатняя старонка » Грамадства » Сілавыя структуры » Цырымонiя прыняцця прысягi гэтым разам была незвычайная\nЦырымонiя прыняцця прысягi, якая адбылася ў мiнулую суботу ў воiнскiх часцях Беларусi, гэтым разам была незвычайная. Калi раней у тыя ж самыя Печы два разы на год прыязджалi запоўненыя «пад завязку» электрацягнiкi, а на аўтадарозе ледзь не ўтваралiся заторы, то мiнулая суботняя ранiца была зусiм на тое не падобная.\nПраз эпiдэмiялагiчную сiтуацыю камандаванне Узброеных Сiл прыняло рашэнне не запрашаць родных i блiзкiх навабранцаў на прыняцце прысягi. Замест гэтага на Youtube-канале «Ваен ТБ» была наладжана прамая трансляцыя з 72-га гвардзейскага аб'яднанага вучэбнага цэнтра падрыхтоўкi прапаршчыкаў i малодшых спецыялiстаў, размешчанага ў Барысаве, i 5-й асобнай брыгады спецыяльнага прызначэння, якая дыслакуецца ў Мар'iнай Горцы. У сацыяльных сетках i месенджарах iшлi паказы з iншых часцей краiны. Агулам клятву на вернасць Радзiме прамовiлi каля 3,4 тысячы прызваных на тэрмiновую ваенную службу i службу ў рэзерве.\nМiж iншым, месяц таму адпраўка вайскоўцаў у часцi таксама праходзiла без публiчных урачыстых мерапрыемстваў. Пра гэта нагадаў мiнiстр абароны Вiктар Хрэнiн:\n— Здароўе ў вайсковых калектывах было, ёсць i застаецца вельмi важным. Напрыканцы месяца ў 72-м аб'яднаным вучэбным цэнтры плануецца адкрыць медыцынскае падраздзяленне. Яно будзе абсталявана па ўсiх сучасных патрабаваннях.\n— Умацоўваць абароназдольнасць краiны — гэта няпросты абавязак, якi пад сiлу толькi сапраўдным мужчынам, — звярнуўся да салдат Вiктар Хрэнiн. — I спярша вам будзе няпроста, паколькi цяплiчных умоў у армii няма. Але калi пройдзеце ўсе выпрабаваннi, то не толькi станеце сапраўднымi абаронцамi Айчыны, але i будзеце згадваць армiю як важны жыццёвы досвед.\nВаеннае ведамства пры гэтым адзначае, што ў краiне робяцца захады для павышэння матывацыi тых, хто прызываецца ў войска. Напрыклад, з гэтага года тэрмiн службы залiчваецца ў страхавы стаж, неабходны для налiчэння пенсii. У студэнтаў, якiя маюць рэкамендацыi з часцей, з'яўляецца першачарговае права на месца ў iнтэрнаце, а таксама на выбар працоўнага месца пры размеркаваннi. На падрыхтоўчых курсах вышэйшых i сярэднiх спецыяльных навучальных устаноў яны могуць вучыцца за кошт бюджэту. Абiтурыенты, якiя маюць такiя рэкамендацыi, могуць паступаць у ССНУ без конкурсу на найбольш запатрабаваныя эканомiкай спецыяльнасцi. У лiку прэферэнцый — залiчэнне без iспытаў у вышэйшыя навучальныя ўстановы на спецыяльнасцi профiлю «Ахова здароўя». Але пры гэтым за плячыма трэба мець сярэднюю спецыяльную медыцынскую адукацыю.\nЗагаловак у газеце: Клятва на вернасць


29 травень 2017, 21:03\nКарбалевіч: У суботу 27 траўня у інтэрнэце зьявілася відэазапіс інцыдэнту на станцыі мэтро «Кастрычніцкая». Чацьвёра супрацоўнікаў міліцыі і мэтрапалітэну затрымліваюць маладога чалавека і ніяк не могуць даць яму рады. Яго, ляжачага, б’юць кулакамі ў твар, ужываюць да яго розныя болевыя прыёмы, у тым ліку становяцца каленам прама на карак. І толькі калі на дапамогу прыходзяць яшчэ двое. Нарэшце ўшасьцёх яны змаглі яго, скажам, так, нэўтралізаваць.\nНевядома, чым правініўся гэты хлопец. Дзяўчына, якая зрабіла віэазапіс, кажа, што бачыла, як хлопец ішоў і нікога не чапаў, калі яго сталі затрымліваць. Вэрсія міліцыі іншая. Хлопец прыцягнуў увагу супрацоўнікаў міліцыі па ахове мэтрапалітэну тым, што быў «шалёны». Паводле міліцыі, ён знаходзіўся ў стане алькагольнага ап’яненьня і пры спробе затрыманьня зламаў нос міліцыянту.\nАбурэньне грамадзкасьці выклікала і жорсткасьць дзеяньняў міліцыі і іх непрафэсіяналізм. Шасьцёра міліцыянтаў не могуць арыштаваць аднаго чалавека без бойкі, зьбіцьця яго.\nДарэчы, гэта не толькі чыста беларуская праблема. У шмат якіх краінах сьвету відэакадры жорсткіх дзеяньняў паліцыі выклікаюць абурэньне грамадзкасьці. Напрыклад, у ЗША час ад часу гэта робіцца падставай масавых пратэстаў. Звычайна па такіх эпізодах праводзіцца праверка, паліцэйскае начальства вымушаная даваць справаздачы грамадзкасьці.\nСпэцыфіка Беларусі ў тым, што, па-першае, тут няма грамадзянскага кантролю за сілавымі структурамі.\nСпэцыфіка Беларусі ў тым, што, па-першае, тут няма грамадзянскага кантролю за сілавымі структурамі, што разьвязвае ім рукі. Па-другое, у Беларусі існуе моцны недавер да міліцыі. Паводле шматлікіх апытаньняў НІСЭПД, рэйтынг даверу да міліцыі нізкі, сярод усіх дзяржаўных інстытутаў давер да міліцыі адзін з самых нізкіх.\nПа-трэцяе, апошнім часам скандалы вакол міліцыі узьнікаюць вельмі часта. Прычым, у асноўным менавіта з-за жорсткіх дзеяньняў міліцыянтаў. Гісторыі, калі міліцыянты зьбіваюць нейкага грамадзяніна, здараюцца ўсё часьцей. І кіраўніцтва МУС амаль заўсёды апраўдвае сваіх супрацоўнікаў, што выклікае дадатковае абурэньне грамадзкасьці.\nЦыганкоў: Баюся, што магчыма апынуся ў ролі абаронца міліцыі. Варта удакладніць некаторыя моманты. Як тлумачыла потым міліцыя, гэты чалавек знаходзіўся ў стане ап’яненьня, і адпаведна паводзіў сябе неадэкватна — то бок, на думку міліцыі, уяўляў пагрозу навакольным, не падпарадкоўваўся патрабаваньням міліцыі. Тое, што на відэа мы бачым, як у яго затрыманьні прымаюць удзел ажно 6 чалавек, можа сьведчыць пра непрафэсіяналізм, бо для гэтага хапіла б 2 ці 3 чалавекі. Але, як тлумачаць у сацыяльных сетках прадстаўнікі міліцыі, ня ўсе з гэтых людзей былі міліцыянтамі, гэта былі супрацоўнікі мэтро, так званага транспартнага нагляду. Яны не міліцыянты, адпаведна ня маюць такіх навыкаў, як супрацоўнікі органаў унутраных спраў. Яны могуць толькі паклікаць міліцыю, самі фактычна затрымліваць ня ўмеюць.\nКалі казаць пра міжнародны вопыт, то калі адбываюцца затрыманьні ў ЗША ці эўрапейскіх краінах, часам там гэта не 2 чалавекі, а дзясяткі паліцыянтаў, якія атачаюць падазраванага.\nНедавер да міліцыі ў беларускім грамадзтве на такім узроўні, што любая неадназначная гісторыя ўспрымаецца ім вельмі адназначна.\nЗараз недавер да міліцыі ў беларускім грамадзтве на такім узроўні, што любая неадназначная гісторыя ўспрымаецца ім вельмі адназначна. І тут любы блогер можа сабе нажыць пункты, абвінаваціўшы міліцыю, справакаваўшы прэс-сакратара міліцыі на нейкія выказваньні. Пры гэтым забаўна, як дзейнічае вось гэтая схема.\nНешта здарылася — неабыякавае грамадзтва пачынае пытацца ў нейкіх прадстаўнікоў міліцыі, а што вы пра гэта думаеце. Тыя кажуць — пачакайце, пакуль афіцыйнага адказу няма, ці я не на працы, не магу адказаць. Яму кажуць — а што ж ты, забаяўся? Ну і выклікаюць гэтага чалавека на рэзкі адказ, і тут ах — ты парушыў усе правілы паводзінаў міліцыянта, мы зараз паскардзімся на цябе начальству. І ўсё, нейкі прадстаўнік міліцыі выказаўся шчыра, і цяпер прагрэсіўная грамадзкасьць гатовая яго размазаць. Ідзе такое нагнятаньне эмоцый, якое рэдка калі спрыяе высьвятленьню праўды.\nМіліцыя нават кажа пра нейкую інфармацыйную вайну супраць яе — ўсё гэта сьмешна, паколькі яна сама заваёўвае гэты нізкі давер сваімі дзеяньнямі. Мы ўжо не бярэм чыста палітычны аспэкт, калі міліцыя хапае невінаватых людзей падчас акцыяў. Але нават калі сытуацыя неадназначная, даказаць нешта шырокаму грамадзтву часам не ўяўляецца магчымым.\nДракахруст: Я згодны, што часткай рэакцыі на гэтую сытуацыю было такое крыху зьдзеклівае стаўленьне да міліцыі, маўляў, вось якія яны профі, іх 6 чалавек гэтага хлопца ўсё ніяк скруціць не маглі. Але мне здаецца, што ўяўленьне пра гэтую працу, якое ўзьнікае з прагляду паліцэйскіх баевікоў ці стужак з Джэкі Чанам, не зусім адэкватнае. Людзям, якія самі ўдзельнічалі ў бойках, вядома, што гэта даволі хаатычны працэс. Трэба быць прафэсіяналам, каб вельмі хутка разабрацца нават з адным чалавекам. А простыя міліцыянты, тым больш супрацоўнікі мэтро — адкуль ім быць такімі джэкі чанамі?\nМы бачым цэлы шэраг такіх сытуацыяў, якія выклікалі вельмі шырокую рэакцыю. Памятаеце, сытуацыя з затрыманьнем на нудысцкім пляжы, зьбіцьця ў мэтро інваліда? Прычым, варта падкрэсьліць, што гэта былі, як і цяперашні інцыдэнт, сытуацыі безь ніякай палітычнай подбіўкі.\nКалі мы будзем гаварыць пра Ўкраіну, ня варта забываць, што Майдану папярэднічала Ўрадзіеўка.\nВострыя рэакцыя на такія здарэньні — адлюстраваньне моцнай злосьці, якая назапашваецца ў грамадзтве. Калі мы будзем гаварыць пра Ўкраіну, ня варта забываць, што Майдану папярэднічала Ўрадзіеўка. Гэта вёска ва Украіне, дзе міліцыянты згвалтавалі жанчыну, і там пачалося літаральна паўстаньне людзей, якія былі абураныя гэтым.\nІ хутчэй за ўсё не толькі гэтым канкрэтным эпізодам, а проста вырваўся вонкі патэнцыял абурэньня, злосьці, які назапасіўся тады ва ўкраінскім грамадзтве. А Майдан стаў прарывам гэтага патэнцыялу на ўзроўні ўсёй краіны.\nУ Беларусі, не буду прагназаваць, у што гэта можа выліцца, але мне здаецца, важна зафіксаваць гэты факт зьмены настрою. Таму што насамрэч падобных сытуацыяў было багата і 10 гадоў таму, і 20. Сказаць, што беларуская міліцыя неяк зараз істотна пагоршылася, а ў нейкім 97-м годзе там служылі толькі рыцары без страху і папроку, нельга. Я думаю, што прыкладна яна такая ж, як і была, і практыка яе прыкладна такая ж. Але рэакцыя грамадзтва іншая. І справа менавіта ў рэакцыі, а ня ў тым, што здарылася такая сытуацыя, якой ніколі не было — такое было і шмат разоў. Але цяпер яно ўспрымаецца зусім інакш.


14 кастрычніка – Дзень работнікаў культуры. 21.by\n12.10.2018 — Новости Культуры | Герой працы\nПаважаныя работнікі ўстаноў культуры Шумілінскага раёна, ветэраны працы! Прыміце шчырыя віншаванні з прафесійным святам – Днём работнікаў культуры!\nКультура займае асаблівае месца ў жыцці чалавека, яна нясе людзям дабрату і радасць.\nСпакон вякоў песня, танец, музыка, творы майстроў народнай творчасці былі неад’емнай часткай штодзённага побыту, захоўвалі і ўвасаблялі ў сабе нацыянальную ідэю, з’яўляліся крыніцай народнай памяці. Яны ўмацоўвалі і падсілкоўвалі духоўныя сілы чалавека, надавалі ўпэўненасць і надзею на лепшую будучыню.\nСёння культура трымаецца на людзях, прафесіяналах і энтузіястах, улюбёных у сваю справу, кожны з якіх незаменны на сваім месцы.\nВы працуеце, калі адпачываюць іншыя, шчодра дзеліцеся багаццем сваёй душы, дорыце людзям радасць стасункаў з цудоўным. Жыхары Шуміліншчыны маюць магчымасць наведаць выставы, музеі, бібліятэкі, дамы культуры, далучацца да народнай творчасці, удзельнічаць у мастацкай самадзейнасці.\nДзякуючы вашаму прафесіяналізму, культурнае жыццё становіцца больш разнастайным і насычаным: прапануюцца новыя формы правя-дзення вольнага часу, раскрываюцца новыя таленты, ствараюцца новыя творчыя калектывы, заваёўваюцца новыя вышыні ў розных конкурсах.\nПрыміце словы шчырай удзячнасці за вашу творчасць і каласальную работу для сваіх землякоў! Вы дорыце тыя цудоўныя імгненні, якія робяць жыццё поўным, захапляльным і незабыўным.\nМоцнага вам здароўя, шчасця, творчых дасягненняў, поспехаў у захаванні, развіцці і памнажэнні набыткаў культуры, невычэрпнай крыніцы натхнення, пастаяннага творчага пошуку!\n14 кастрычніка – Дзень работнікаў культуры Паважаныя работнікі ўстаноў культуры Шумілінскага раёна, ветэраны працы! Прыміце шчырыя віншаванні з прафесійным...\nшорты guess отсюда


Bielarus.net › Беларуская Салідарнасьць » Імёны Свабоды: Язэп Юхо\nІмёны Свабоды: Язэп Юхо\n19.3.1921, Менск – 29.7.2004, Менск. Пахаваны на Вайсковых могілках\nКалісьці, на лёсавызначальнай для Беларусі мяжы 1980-90-х гадоў, існаваў такі часопіс ЦК КПБ – “Политический собеседник”, на старонках якога я атрымаў аднойчы аглабельны адпор за тое, што назваў першай беларускай дзяржавай Полацкае княства. Аўтар таго пагромнага артыкулу відавочна не чытаў Язэпа Юхо, чые погляды былі значна больш радыкальнейшыя: ён лічыў, што дзяржаўныя ўтварэньні на сучасным беларускім абшары існавалі, магчыма, яшчэ да нараджэньня Хрыстовага.\nНа вялікі жаль, на нашым гістарычным факультэце БДУ ў мае студэнцкія 1970-я лекцыяў ён не чытаў. Відаць, нас, будучых “байцоў ідэалягічнага фронту”, бераглі ад неартадаксальных поглядаў спадара Язэпа. Затое студэнтам юрфаку, дзе ён працаваў некалькі дзесяцігодзьдзяў, пашанцавала. Яны, да прыкладу, маглі даведацца, што Статут Вялікага Княства Літоўскага 1588 году быў самым дасканалым зборам законаў у тагачаснай Эўропе і што па нашым Статуце цягам цэлага сэместру вывучаюць спэцыяльны курс студэнты-юрысты Сарбоны. Прафэсар Юхо абвяргаў высновы польскіх ды савецкіх гісторыкаў адносна Крэўскай і Люблінскай вуніяў і казаў пра канфэдэрацыйны лад Рэчы Паспалітай, у якой дзяржава нашых продкаў – Вялікае Княства Літоўскае – мела сувэрэнітэт, што і ня сьніўся Беларускай ССР.\nЮхо стаў заснавальнікам школы вывучэньня гісторыі дзяржавы і права Беларусі. Менавіта ён першым пачаў дасьледаваць жыцьцё і дзейнасьць Тадэвуша Касьцюшкі і ў выніку сваімі артыкуламі і кнігаю “За вольнасьць нашу і вашу” (1989) вярнуў імя нашага выдатнага суайчыньніка ў гістарычную памяць беларусаў.\nНезалежнасьць Беларусі была ягонаю марай, а потым сталася штодзённым клопатам. Язэп Юхо браў удзел у распрацоўцы Канстытуцыі 1994 году і шмат якіх іншых заканадаўчых актаў. Ён непахісна верыў, што краіна абавязкова вернецца ў сям’ю дэмакратычных народаў і яшчэ зьдзівіць Эўропу, як некалі ўразіла яе сваім Статутам.\n26/5/2006 › Старонкі гісторыі


Культура - З драўлянага сюжэта\nНаогул, найстаражытныя з куфраў, што захаваліся, былі выраблены ў Старажытным Егіпце. Скрыні ўпрыгожвалі багатым своеасаблівым арнаментам, выкананым у тэхніцы паглыбленай разьбы. У аздабленні часта сустракаецца раслінны матыў, напрыклад, лаза са змешчанымі сярод завіткоў фігурамі жывёл і людзей. Паступова ў арнамент усё часцей уключалі элементы антычнай архітэктуры. Сюжэты ўскладняліся, перавага аддавалася выяве чалавека. Скрыні рабілі вялікімі (даўжынёй да 2 метраў) або маленькімі (50 — 60 сантыметраў).\nУ зборах музея “Замкавы комплекс “Мір” знаходзіцца куфар XVII стагоддзя са шматфігурнай сцэнай на біблейскі сюжэт “Сусана і старцы”. Паводле падання, у Вавілоне жыў Іякім, які ажаніўся на Сусане, вельмі прыгожай і богабаязнай дзяўчыне. Ён быў вельмі багатым і меў каля дома сад, куды прыходзілі іудзеі. Два старцы былі пастаўлены суддзямі, каб ліквідаваць беззаконне ў Вавілоне. Яны ўвесь час праводзілі ў доме Іякіма, куды да іх і завітвалі ўсе, хто меў спрэчныя пытанні. Калі апоўдні народ сыходзіў, Сусана спускалася ў сад свайго мужа для шпацыру. За ёй назіралі старцы. Аднойчы, калі на дварэ стала горача, Сусана ў суправаджэнні дзвюх служанак захацела памыцца ў садзе. Там нікога не было, акрамя двух старцаў, што схаваліся. Сусана папрасіла служанак, каб прынеслі ёй алею, мыла і замкнулі браму ў сад. Калі служанкі выйшлі, старцы прыбеглі да Сусаны і пачалі ўпрошваць яе пабыць з імі. Сусана ім адмовіла, закрычаўшы моцным голасам. На што мужчыны таксама закрычалі. Адзін з іх пабег і адчыніў сад. Тыя, хто знаходзіўся ў доме, збегліся на крык. Старцы распавялі спалоханым, што служанкі былі адасланыя таму, што ў Сусаны быў юнак.\nНа наступны дзень, калі сабраўся народ да яе мужа Іякіма, прыйшлі і абодва старцы. Сусана гучна звярнулася па дапамогу да Бога, і Гасподзь пачуў яе. Калі Сусану прывялі на смерць, ён паслаў святы дух юнака Данііла для высвятлення ісціны. Той паклікаў аднаго са старцаў і спытаў, пад якім дрэвам ён бачыў юнака і Сусану. Першы адказаў, што пад масцікавым. Затым Данііл, выдаліўшы аднаго старца, папрасіў прывесці другога і задаў яму тое ж пытанне. Старац адказаў, што бачыў каханкаў пад зялёным дубам. Такім чынам атрымалася высветліць праўду. Сусана была выратавана, а Данііл стаў з таго дня вялікім прарокам. Старцы ж за сваю хлусню паплаціліся жыццём.\nЮлія БЯЗНОСІК, супрацоўнік музея “Замкавы комплекс “Мір”\nФота Вікторыі НАРБУТОВІЧ\nРазам на вайне і ў міры


30 ліпень 2019, 11:12\nАндрэй Галавач пасьля апраўдальнага прысуду 19 ліпеня\nАфіцыйны прадстаўнік Генэральнай пракуратуры Беларусі Дзьмітры Брылёў расказаў Tut.by, што ў Менскі гарадзкі суд ад намесьніка генпракурора пададзены апэляцыйны пратэст на апраўдальны прысуд Андрэю Галавачу, галоўнаму інжынэру Менскага заводу колавых цягачоў.\nГалавач выйшаў на волю 11 дзён таму пасьля 51 месяца — больш як 4 гадоў — у СІЗА і судах. Але Генпракуратура пабачыла «неадпаведнасьць высноваў суду фактычным абставінам справы». Апраўдальны прысуд яшчэ не пасьпеў набыць законную моц, будзе новы суд.\nНа судзе пракурор сьцьвярджаў, што віна Галавача ў атрыманьні хабару цалкам даказаная. Абаронцы ж адзначалі, што ніводзін з чатырох хабарадавальнікаў не зьявіўся на працэс, іхныя паказаньні падчас папярэдняга сьледзтва былі непасьлядоўнымі і супярэчлівымі, а відэа- ці аўдыёзапісы, якія б пацьвярджалі, што Галавач браў хабар, адсутнічалі. Сам Галавач віны не прызнаў.\nБылога галоўнага інжынэра Менскага заводу колавых цягачоў Андрэя Галавача затрымалі яшчэ ў траўні 2015 году. Асудзілі на 8 гадоў калёніі ўзмоцненага рэжыму за хабар у асабліва буйным памеры (180 тысяч рублёў), пасьля перагляду апраўдалі, але затрымалі праз новае абвінавачваньне.\nСёлета ў траўні ў Першамайскім раённым судзе быў пачаўся новы працэс над Андрэем Галавачом. Акрамя хабарніцтва, былога галоўнага інжынэра судзілі за службовае злоўжываньне. Гэтым разам яму былі інкрымінаваныя хабар на 192,2 тысячы даляраў, 35 тысяч эўра і «намер» атрымаць яшчэ 240 тысяч даляраў.\n«Спадзяюся, гэты кашмар скончыцца», — сказаў у апошнім слове Андрэй Галавач пра сваё знаходжаньне пад сьледзтвам.\nНа адвакатку Веру Арэшку завялі крымінальную справу паводле арт. 407 КК па абвінавачаньні ў раскрыцьці зьвестак з крымінальнай справы трэцім асобам — тады, калі яна прадстаўляла інтарэсы Андрэя Галавача. Ужо ў час папярэдняга сьледзтва ў яе дома правялі ператрус і знайшлі пісталет «Вальтэр» mod. 1938 (Р.38), а таксама патроны да яго.


«Сацыяльная дзяржава» па ліміце | Новы Час\nБольш за тое, Тозік прапануе дзяліць хворых на «чэсных» і «нячэсных». Прынамсі, абмежаванне на колькасць наведванняў паліклінікі не павінна тычыцца дзяцей і цяжарных жанчын.\nАплатай праблему не вырашыш\nНеабходнасць ліміту бясплатных наведванняў паліклінік Тозік тлумачыць тым, што ў нас людзі ў паліклініку звяртаюцца ў два разы больш, чым у той жа Еўропе: у нас у сярэднім чалавек прыходзіць у паліклініку 13 разоў на год, а ў Еўропе — 6,2. Адсюль узнікае і нагрузка на ўрачоў, і чэргі ў паліклініках. Па меркаванні Тозіка, калі браць хаця б сімвалічную плату за наведванне медустановы, то «лішніх» наведвальнікаў там не было.\nАле аплатай, насамрэч, гэтую праблему не вырашыш. Давайце ўявім, што захварэў звычайны чалавек. Не віцэ-прэм’ер Тозік, для якога існуе асобны шпіталь для вышэйшых чыноўнікаў, а нейкі абстрактны рабацяга. Яму трэба пайсці ў паліклініку, дзе ўрач яго аглядае і выпісвае накіраванне на аналізы (наведванне першае). Трэба здаць аналізы (другое), атрымаць іх вынікі (трэцяе), зайсці з імі да ўрача (чацвёртае), атрымаць рэцэпт на лекі, і вылечыўшыся, закрыць бюлетэнь (пятае). І добра яшчэ, што ў Мінску, прынамсі, увялі такую паслугу, як «талончык да ўрача па інтэрнэце». А тое б за талончыкам даводзілася прыходзіць у шосты раз.\nІ не дай Божа вам патрапіць на працэдуры! Тады — акрамя гэтых шасці разоў — у паліклініку трэба будзе з’яўляцца кожны дзень. І, пэўна, кожны дзень плаціць, бо «рабацяга» ж — не дзіцё і не цяжарная жанчына.\nТая «мадэрнізацыя», якую мы нібыта скончылі ў медыцыне, гэты парадак ніяк не закранула. Не існуе ў паліклініках ніякага «электроннага дакументазвароту», урач не можа пераслаць пацыенту рэцэпт па электроннай пошце, і не існуе такога, каб «электронны рэцэпт» быў прызнаны ў аптэцы. Да таго ж, і не ўсе лекі ў аптэцы купіш — некаторыя бываюць выключна ў паліклініках…\nВарта адзначыць, што, напрыклад, мінскія паліклінікі разглядалі магчымасць уводу «электронных рэцэптаў» яшчэ ў 2012 годзе. Аднак гэтая сістэма была пабудаваная такім чынам, што за «электронным рэцэптам» усё роўна трэба было ісці да ўрача! Сутнасць праекта была ў атрыманні рэцэпта на электронным носьбіце і з яго дапамогай (па аналогіі аперацый з банкаўскай карткай) аплаціць прызначаныя лекі, а не ў тым, каб атрымаць рэцэпт, не выходзячы з дому.\nТак што, пакуль не будзе змененая сама сістэма зваротаў «пацыент — урач», ніякія чэргі ў паліклініках не знікнуць і не зменшацца, нават незалежна ад таго, будзе ўведзеная аплата за наведванне паліклінік ці не. Адзінае, што можа атрымацца з «аплатай паліклінікі», — тое, што Тозік «накосіць бабла» з захварэўшых небаракаў.\nАдкуль увогуле бяруцца грошы на медыцыну? З бюджэту. А адкуль бярэцца бюджэт? З нашых падаткаў. Калі ўводзіць аплату за наведванне паліклінік, то атрымаецца «двайное падаткаабкладанне»: мы плацім за медыцыну і з падаткаў, і з уласных грошай. Што ў гэтым выпадку рабіць Тозіку? Скасоўваць падатак на медыцыну?\nПраўда, прыклад двайнога падаткаабкладання ўжо ёсць: «дарожны збор» з аўтааматараў. Уладальнікі машынаў павінны плаціць збор «на рамонт дарог» у той час, як яны за гэта плацяць кожны раз, калі заліваюць у бак бензін: праз акцызы, якія закладзеныя ў кошт паліва. Акцыз на паліва і ствараўся з мэтаю таго, каб яго вартасць ішла на рамонт дарогаў. Куды насамрэч ідзе і «дарожны збор», і акцызы — невядома.\nТое ж атрымаецца і з «бальнічным зборам». Нам не шкада аддаць пяць тысяч за прыход да ўрача. Але мы павінны ведаць, што тады ўрач нас якасна лечыць; гэтыя грошы пойдуць яму альбо пойдуць на медычныя рэчы, а не на новую мэблю ў кабінет кіраўніка ўстановы.\nІ навошта хлусіць?\nСамае непрыемнае ў гэтым рэчышчы, што дзяржава, абгрунтоўваючы такія захады, нам хлусіць. Што, зразумела, выклікае недавер і да далейшых яе намераў. Калі б патлумачылі шчыра і па-чалавечы, навошта гэта патрэбна, то, можа, мы і пагадзіліся б…\nАбгрунтоўваючы неабходнасць аплаты за паліклініку, Тозік заявіў: «Людзі не разумеюць рэальнага кошту медыцынскіх паслуг. У нас пры колькасці насельніцтва каля 10 мільёнаў чалавек цяпер матэрыяльныя даброты вырабляюць 2,5 мільёна чалавек, яны павінны ўтрымліваць 7,5 мільёна астатняга насельніцтва. Гэта спараджае ўтрыманскія настроі і перакананасць у тым, што за сваім здароўем чалавек павінен сачыць не сам, а дзяржава, медыкі», — сказаў Тозік.\nМіж тым, па дадзеных Белстата, у эканоміцы Рэспублікі Беларусь у студзені-красавіку 2014 года было занята 4 мільёны 481 тысяча 700 чалавек. Што амаль на 2 мільёна больш, чым па звестках Тозіка. І, паводле таго ж Белстату, беспрацоўе ў «сацыяльнай дзяржаве» на канец красавік 2014 года склала 0,5% ад эканамічна актыўнага насельніцтва.\nІ не трэба казаць, што «матэрыяльныя даброты» маюць нейкае дачыненне да медыцыны. Настаўнікі і ўрачы таксама плацяць падаткі, з якіх гэтая медыцына фінансуецца.\nЦі тое, ці тое…\nТакія «парадоксы Тозіка», насамрэч, узнікаюць з-за таго, што дзяржаўная ідэалогія ўваходзіць у сур’ёзную супярэчнасць з эканамічнай сітуацыяй. Ніхто не спрачаецца, што грошай для медыцыны выдзяляецца недастаткова, а ўзяць іх, акрамя як з кішэні насельніцтва, няма адкуль. Тады ёсць два выйсця. Першае — перастаць казаць пра «сацыяльную дзяржаву» і ўводзіць нармальную платную медыцыну з медычным страхаваннем. Хай тады за наведванне паліклінікі разлічваецца не грамадзянін, а які-небудзь «Белдзяржстрах» па медычным полісе. Але, баюся, што ў такім выпадку дзяржаўныя паліклінікі з іхным жахлівым сервісам і састарэлым абсталяваннем проста не вытрымаюць канкурэнцыі з камерцыйнымі медцэнтрамі.\nІ другое: працягваць казаць пра «сацыяльную дзяржаву». Але ўжо тады, выбачайце, Тозіка прыйдзецца саслаць у Антарктыду, каб пра свае навацыі ён распавядаў пінгвінам.\nАльбо тое, альбо тое — «сацыяльная дзяржава» і плата за наведванне паліклінікі разам існаваць не могуць.\nплата за паліклініку\nКуды зніклі грошы на паліклініку ў Білева?


З серыі "Кіберпрастора". Змешаная тэхніка. 2003-2008.\nРаней таксама былі паездкі за мяжу: у Нідэрландах разам з Валерыем Мартынчыкам Алесь Родзін разгарнуў сваіх фігуратыўных «мастадонтаў» на чатырох паверхах выставачнай залы Вататорэн, у Парыжы нейкі час жыў па запрашэнні інтэрнацыянальнага аб’яднання Rόj у памяшканні старой кандытарскай фабрыкі. Але гэта быў толькі творчы досвед, эмацыянальны ўсплеск, кактэйль падзей, асабістых кантактаў... Берлін жа стаў для Алеся Родзіна душэўным прытулкам. Там ён адчувае сябе зразуметым, бо горад адпавядае ягоным духоўным запатрабаванням.\nБерлін з’яўляецца неафіцыйнай сталіцай сучаснага еўрапейскага мастацтва. Менавіта тут сканцэнтравалася неўтаймаваная творчая энергія, якая зацягвае ў свае абсягі майстроў з самымі рознымі эстэтычнымі поглядамі. У гэтым горадзе сёння стала жывуць і працуюць беларускія мастакі Ігар Кашкурэвіч і Алесь Тарановіч. Але са знакамітым цэнтрам Tacheles цесна супрацоўнічае толькі Родзін. І, мабыць, невыпадкова зазначае: «Tacheles — гэта святарная карова ў Еўропе. Tacheles розны, шматаблічны, непрадказальны, яго складана зразумець, але ён падтрымлівае творцаў, наталяе іх». У гэтым шматпавярховым будынку працуе своеасаблівая камуна эксперыментатараў, на адным паверсе прыжыліся творчыя авантурысты з Японіі і Ірана, з Італіі і Беларусі... Тут перамяшаліся заходняя і ўсходняя культуры. Тут у велізарнай — 700 квадратных метраў — выставачнай зале па некалькі месяцаў экспануюцца манументальныя жывапісныя палотны Алеся Родзіна, а сам аўтар штодзень праводзіць майстар-класы для наведвальнікаў — пасярод памяшкання ставіць мальберт і працуе да трох гадзін ночы над чарговым палатном на вачах публікі.\nГадоў у пятнаццаць Алесь Родзін захапіўся тэлескопамі. Ён паліраваў лінзы, распрацоўваў уласныя канструкцыі стэрэатруб, разлічваў фокусныя адлегласці бінакулярных сістэм. Але вабіла яго не сама оптыка, а тыя эмацыянальныя станы, якія перажываеш, гледзячы на іррацыянальны фантастычны свет начнога неба. Праз шкельцы тэлескопаў дзівосным чынам змяняліся і звыклыя прадметы: яны павялічваліся або памяншаліся, станавіліся стэрэаскапічна аб’ёмнымі, працяглымі, нібы прапушчанымі праз прасторавыя рашоткі. З аптычнымі прыборамі Алесь Родзін эксперыментаваў і пазней, ужо ў інстытуце, каб зразумець таямніцы колера- і формастварэння... Усё гэта дало штуршок для напісання першых гіперрэалістычных сюжэтаў будучага.\nКарціны Алеся Родзіна доўгі час успрымаліся ў Беларусі неадназначна, здаваліся празмерна складанымі, недарэчнымі. На палотнах прысутнічалі фігуры, намаляваныя даволі пазнавальна і рэалістычна. Аднак многіх здзіўлялі непрапарцыянальна выцягнутыя часткі целаў, велізарныя, на ўсё палатно, далоні і вочы, якія ператваралі карціны ў страшнаватыя галюцынацыі. Родзін смела ўмешваўся ў асновы матэрыі, раскладаючы яе на часткі, вылучаючы яе механічныя стварэнні і біялагічныя рытмы. Першая персанальная выстава, якая адбылася ў 1988 годзе ў Мінску, сталася «прэм’ерным паказам» такіх работ, як «Дынамічная раўнавага», «Меліяратыўны экстаз», «Блок № 6»... Вось як успамінае пра гэта сам мастак: «Работы відавочна напалохалі супрацоўнікаў галерэі, і праз тыдзень уваход у залу быў загароджаны рашоткай: быццам бы і не знялі працы, але пабачыць іх стала немагчыма». Наўрад ці гледачы, якія не ведалі, што такое амерыканскі абстрактны экспрэсіянізм і канцэптуальны праект, маглі б прыхільна ўспрыняць нязвыклыя мастацкія пошукі маладога жывапісца. Яшчэ студэнтам аддзялення дызайну, а пазней жывапісу тэатральна-мастацкага інстытута, Родзін спрабаваў пераадольваць бар’еры рэалістычнага адлюстравання рэчаіснасці. Яго цікавілі фармальная кампазіцыя, творчыя пошукі Шагала, Кандзінскага... Тагачасны даволі жорсткі кансерватызм мастацкага асяроддзя, у якім яму давялося працаваць, навучыў выжываць у экстрэмальных умовах, захоўваць уласнае ўнутранае светаадчуванне. Але ў той жа час падштурхнуў да «андэграўндных шуканняў першай хвалі», так назвалі пазней мастацтвазнаўцы субкультуру, якая склалася ў нашай краіне ў 1970-х гадах. У той час з’явіліся першыя філасофскія кампазіцыі Алеся Родзіна «Ноч неспазнаных сутнасцей», «ХХ стагоддзе», «Мегаполіс». Мастак згадвае, што свой дух ён «выстройваў» па вертыкалі і гарызанталі, і такі крыж надаваў спакойную сузіральнасць і забяспечваў прыток жыватворнай энергіі. Але гэта была толькі вонкавая талерантнасць. Насамрэч пры медытатыўнай заспакоенасці творца спрабаваў зразумець унутраную будову рэчаў праз колеравыя і лінейныя вібрацыі на палатне.\nЁн знайшоў для гэтага свой уласны адметны метад. Мастацтвазнаўца Яўген Шунейка вызначыў яго як «нон-стоп-панарама» па назве адной з тагачасных буйных карцін, дзе жывапісная кампазіцыя будавалася на разнапланавым адлюстраванні бязмежнай прасторы, у якой адначасова адбываліся працэсы урбаністычныя, геалагічныя, тэхналагічныя, біялагічныя і г. д. Каб звесці іх у адзіную вобразную сістэму, мастак абіраў высокі, панарамны пункт гледзішча і выкарыстоўваў амаль манахромныя колеры ў рознай танальнасці. Родзін адважыўся нават на свой футуралагічны прагноз, стварыўшы жывапісны міраж пад назваю «ХХІ стагоддзе» задоўга да надыходу новага веку.\nДля Алеся Родзіна працэс напісання карціны — доўгі і марудны. Над адным палатном ён можа працаваць цягам некалькіх гадоў. Аднак гэта не перашкаджае яго работам заставацца актуальнымі і праз дзесяцігоддзі пасля стварэння, бо яны ўвасабляюць аўтарскую занепакоенасць падзеямі і праблемамі сучаснасці. Яго карціны перадаюць адчуванне глабальных катаклізмаў у сусвеце, іх маштабнае ўсведамленне самім аўтарам. «Чалавецтва жыве прадчуваннем непазбежных глыбокіх пераўтварэнняў. З маніякальнай упартасцю яно імкнецца да раскрыцця сусветных таямніц і псіхалагічных забабонаў. І хто ведае, як стрымаць тых, хто нібыта ідзе наперад?.. Вобразныя сродкі, пластычныя структуры, фармальныя каляровыя рытмы бадай што бездапаможныя перад раз’юшаным прагрэсам. Мастацтва ж — толькі водгулле гэтай нястрымнай навалы». Так вызначае сваё разуменне творчасці Алесь Родзін.\nУ 1990-х гадах мастак піша дыптых «Апакаліпсіс» і завяршае цыклы «Сіндром Адраджэння» і «Тысячагадовая міфалогія», у якіх выяўляе агрэсію і гармонію грамадства, што вызначаюць гістарычныя шляхі другой паловы ХХ стагоддзя. Вобразны свет яго карцін на першы погляд здаецца хаатычным з-за бясконцай колькасці дробных ліній і кропак, якія ствараюць няўлоўную рухомую канструкцыю. Такая жывапісная структура заварожвае дынамічнасцю і напружаннем. У завіхрэннях ліній хаваюцца складаныя сінтэтычныя вобразы, шматфігурныя кампазіцыі, урбаністычныя пейзажы. Прастора палатна страчвае плоскаснасць, успрымаецца аб’ёмнай, нібы праз ніткі тканіны прарастаюць вузлаватыя карані дрэў. Вялікая колькасць мікраскапічных дэталей прымушае пільна разглядваць работы, стварае таямніцу пранікнення ў сутнасць задуманага.\nПастскрыптум: ХХІ стагоддзе\nДля Алеся Родзіна галоўнай крыніцай візуальнага ўражання з’яўляецца лінія. Гэта хуткі і дакладны сродак выяўлення: лінія рассякае знешні свет, вызначае контуры формы і ў той жа час аналізуе яе знутры. Аднак тут творчая эвалюцыя мастака вельмі заўважная. Калі ў ранніх работах ёсць постаці людзей, у больш позніх выяўляюцца суб’ектыўныя імпульсы, спалучаюцца рацыянальныя і іррацыянальныя пачаткі, алегорыі, парадоксы, сутыкаюцца паняцці класічнага і хаатычнага. Работы Родзіна трывожаць нас моцай фантазіі, дзёрзкімі стылістычнымі спалучэннямі, шматковай фактурай, якую трэба «чытаць», іначай кажучы, дакументальна тлумачыць сюжэт, бо мастак паказвае не столькі формы, якія ёсць у прыродзе, колькі метады, якімі яна «дзейнічае».\nЗмяняецца і агульная танальнасць работ. Замест жоўта-карычневага і чорна-шэрага «космасу» родзінскіх абстракцый і пейзажаў з’явілася прасветленасць, свежасць колеравай гамы. Нельга сказаць, што з-за гэтага карціны Алеся Родзіна сталі больш канцэптуальна завостранымі, аднак з часам пазіцыя аўтара акрэслілася выразней. Агульная сюжэтная накіраванасць засталася нязменнай, але з’явіўся новы для родзінскіх палотнаў персаніфікаваны вобраз творцы, які мастакоўскімі прыладамі прэпарыруе ўласныя думкі і спадзяванні, раскладвае на асобныя часткі навакольнае асяроддзе, шукае перасячэнні кругоў, квадратаў і спіраляў мікра- і макрасусветаў.\nДаўно і стала займаецца Алесь Родзін перформансамі. Ён і тут не столькі паказвае дзеянне, колькі сузірае самога сябе. Аднак сам візуальны шэраг аздоблены шматзначнымі дэталямі. Іх звычайна даволі многа, што нагадвае аб прыхільнасці мастака да манументальных жывапісных мазаік, сэнс якіх ніколі не прачытваеш адразу. Яго перформансы працяглыя па часе, яны расчароўваюць тых гледачоў, якія чакаюць ад аўтара экспрэсіі. Прыклад — знакаміты перформанс «Повязь», які Алесь Родзін прадставіў разам з Васілём Васільевым на першым фестывалі «Навінкі» (1999). Некалькі гадзін гледачы назіралі за нерухомымі постацямі, і гэта трэба было ўспрымаць як своеасаблівае тэатральнае відовішча.\nПейзажы — яшчэ адна старонка творчасці Алеся Родзіна. Напісаныя, як у пуантылізме, дробнымі кропкамі, балансуючыя ў раўнавазе паміж абстракцыяй і рэалізмам, усе яны маюць алегарычную форму і прысвечаны радзіме. «РодинА» — невыпадковая гульня літарамі. Прыглядзеўшыся да ландшафтаў яго дзікай прыроды, пазнаеш відарысы Лошыцкага парку. А вось гарадская натура Алеся Родзіна звычайна класічная. Ён малюе Парыж. Але не той, які мы ведаем па глянцавых альбомных старонках. Ён увасабляе ўласны горад, які ўзнікае на фоне бясконцых мастоў. Гэта дзівосна гарманічныя работы. З парыжскімі мастамі ў Родзіна склаліся асаблівыя адносіны, з якіх вынікаюць і адпаведныя асацыяцыі. Спакойны шэры колер надае ім рамантычны і ціхамірны настрой. Але гэта — першае ўражанне: пры бліжэйшым разглядзе заспакоенасць ператвараецца ў хаос мегаполіса. Расстаўляючы акцэнты, удасканальваючы мову мастацкіх экзістэнцый, аўтар раскрывае перад гледачом складаны космас асабістага светаадчування. Той самы, які мы сузіраем у абстрактных палотнах мастака ўжо ў чыстым выглядзе.


Курсанты Акадэміі МУС - удзельнікі сацыяльных акцый - AMIA.by\nПасяджэнне каардынацыйнай рады праекта міжнароднай тэхнічнай дапамогі\nКурсанты крымінальна-выканаўчага факультэта прынялі ўдзел у рэспубліканскай дабрачыннай акцыі «У школу з Добрым сэрцам».\nПрадстаўнікі Акадэміі МУС наведалі дапаможную школу-інтэрнат № 7 Мінска. Будучыя афіцэры аказалі дапамогу ў зборцы мэблі. Работа была нескладанай, але патрабуючай акуратнасці. Курсанты справіліся на выдатна, і да новага навучальнага года інтэр'ер ўстановы змяніўся, чаму, вядома ж, выхаванцы будуць вельмі рады. Праўда, ацэняць вынікі працы крыху пазней (падчас візіту гасцей з Акадэмii дзеці знаходзіліся на адпачынку ў летнім лагеры). - Поспех чалавека шмат у чым заснаваны на яго духоўным багацці, складаючай якога з'яўляецца ўменне бескарысліва дапамагаць. Нашы курсанты такім багаццем валодаюць, - упэўнены памочнік начальніка крымінальна-выканаўчага факультэта па рабоце з моладдзю маёр міліцыі Аляксей Ярмоленка. Пакуль адны валанцёры збіралі новую мэблю для дзяцей, іншыя дапамагалі сталіцы стаць яшчэ прыгажэй. Удзельнічаючы ў сацыяльнай акцыі «Зрабі горад больш чыстым!» Савецкага раёна, курсанты факультэта міліцыі два дні прыводзілі ў парадак дарожкі і газоны мінскага парку Дружбы народаў\nРаман Найдзёнаў, крымінальна-выканаўчы факультэт, 1 курс.\nФота Дзяніса Слуцкага\nфакультэт міліцыі сацыяльныя акцыі крымінальна-выканаўчы факультэт Год малой радзімы


Размаўляць на мове Гётэ - Адукацыйная прастораАдукацыйная прастора\nРазмаўляць на мове Гётэ\nЗ кожным годам становіцца відавочным павелічэнне ролі і значнасці валодання замежнай мовай. Для якаснага яе вывучэння важнымі з’яўляюцца не столькі веды па граматыцы і ўзбагачэнне слоўнікавага запасу, колькі рэальныя зносіны з носьбітамі мовы, якая вывучаецца.\nТакія зносіны — гэта заўсёды каштоўны вопыт як для настаўнікаў, так і для вучняў. Атрымаць такі вопыт змаглі настаўнікі нямецкай мовы ўстаноў адукацыі Нясвіжскага раёна, а таксама найбольш матываваныя да вывучэння нямецкай мовы вучні падчас заняткаў, арганізаваных супрацоўнікамі Інстытута імя Гётэ на базе сярэдняй школы № 3 Нясвіжа.\nРабота была арганізавана ў дзвюх секцыях: секцыі настаўнікаў і секцыі вучняў 8—9 класаў (з 11 устаноў адукацыі раёна).\nПадчас майстар-класа Райко Ласончыка настаўнікі пазнаёміліся з формамі і метадамі навучання, якія можна выкарыстоўваць педагогу ў сваёй дзейнасці і якія будуць садзейнічаць росту творчых інтарэсаў дзяцей, стымуляваць іх самастойную прадукцыйную вучэбную дзейнасць. У ходзе семінара былі акрэслены метадалагічныя падыходы да навучання замежнай мове, дадзены практычныя рэкамендацыі па методыцы выкладання прадмета.\nКаб пачаць размаўляць на замежнай мове, неабходна пастаянна падтрымліваць і развіваць свае маўленчыя навыкі. Менавіта развіццю навыку гаварэння была прысвечана работа ў секцыі вучняў, якая праходзіла пад кіраўніцтвам Марыны Міткінай. Хочацца адзначыць адпаведнасць выбраных педагогам метадаў і прыёмаў работы інтарэсам і ўзроўню ведаў навучэнцаў, што спрыяла праяўленню вучнямі высокай актыўнасці. Дзеці змаглі выказаць свае меркаванні па тэмах “Спорт”, “Хобі”, “Музыка”, “Кішэнныя грошы”, а таксама звярнуцца да некаторых фанетычных і граматычных з’яў.\nБезумоўна, адна такая сустрэча не можа кардынальна змяніць узровень валодання навучэнцамі нямецкай мовай, але можа яскрава паказаць, на што трэба звярнуць увагу, над чым яшчэ папрацаваць.\nНапрыканцы сустрэчы настаўнікам былі ўручаны друкаваныя і аўдыяматэрыялы, а таксама памяткі са спісам інтэрнэт-рэсурсаў, дзе педагогі знойдуць актуальны матэрыял, неабходны пры арганізацыі вучэбных заняткаў з улікам сучасных патрабаванняў.\nЧасам складана заахвоціць навучэнцаў да камунікацыі, тым больш на замежнай мове. Аднак сустрэчы і непасрэдныя зносіны з носьбітамі мовы дапамагаюць пераадольваць моўныя бар’еры як вучням, так і настаўнікам.\nметадыст раённага вучэбна-метадычнага кабінета\nаддзела адукацыі, спорту і турызму Нясвіжскага райвыканкама.\nзамежная мова Інстытут імя Гётэ Нясвіжскі раён сярэдняя школы № 3\nЗ тегами: замежная мова Інстытут імя Гётэ Нясвіжскі раён сярэдняя школы № 3\nПапярэдняя: Чытаючы нямецкіх класікаў, удасканальваем мову\nНаступная: “Клас-А!” — гэта сапраўды клас!


На Беларускай універсальнай таварнай біржы дзейнічаюць тры электронныя гандлёвыя пляцоўкі, кожная з якіх мае сваё прызначэнне і функцыянальныя асаблівасці.\nТаму перш за ўсё вызначыце сферу дзейнасці:\nСпіс пляцовак і правілы ўдзелу\nСхема дзеянняў для новых кліентаў\nЗАКУПКІ Ў ЭЛЕКТРОНЫМ ФАРМАЦЕ\nВыберыце таварную секцыю\nЭлектронныя біржавыя таргі праводзяцца па пяці таварных секцыях. Ўдзельнічаць у таргах можна адразу па некалькіх секцыях або па адной з іх.\nУ секцыі таргоў металапрадукцыяй праводзяцца рэгулярныя сесійныя біржавыя таргі па шырокай наменклатуры прадукцыі чорнай і каляровай металургіі на ўнутраны рынак і на экспарт.\nКаб стаць удзельнікам біржавых таргоў металапрадукцыяй, трэба:\nАтрымаць бясплатны ключ электроннага лічбавага подпісу (ЭЛП) і падпісаць у Персанальным раздзеле дамову на біржавое абслугоўванне.\nВывучыць Правілы біржавога гандлю і Рэгламент біржавых таргоў у секцыі металапрадукцыі.\nПрайсці бясплатнае навучанне працы з гандлёвай сістэмай.\nПаглядзець навучальныя відэаролікі і адказы на самыя папулярныя пытанні..\nАзнаёміцца з пералікам тавараў, дапушчаных да біржавога гандлю ў секцыі металапрадукцыі.\nУсталяваць праграмнае забеспячэнне для падачы заявак на таргі.\nПадаць заяўку на куплю / продаж у патрабаваныя тэрміны ў адпаведнасці з раскладам.\nУдзельнікам на задатку пералічыць неабходную суму ў адпаведнасці з Палажэннем аб прадастаўленні ўдзельнікам біржавога гандлю задатку\nУ дзень таргоў праверыць раздзел Допуск у Персанальным раздзеле на адсутнасць санкцыі «адмова ў прыняцці заявак»\nУсталяваць праграмнае забеспячэнне для ўдзелу ў таргах.\nПрыняць удзел у таргах у цэнтральным офісе біржы, у філіялах ці праз Інтэрнэт з улікам парадку размяшчэння ў ДзІАС гадавога плана дзяржаўных закупак, дзеючага цэнавага калідора, інструкцыі па працы са структурнымі падраздзяленнямі, а таксама асаблівасцяў падачы заявак на некаторыя віды прадукцыі.\nПа выніках таргоў падпісаць у Персанальным раздзеле біржавую дамову і рэестр здзелак удзельніка біржавога гандлю\nЗарэгістраваць біржавую дамову у патрабаваныя тэрміны.\nСвоечасова аплаціць біржавы збор на падставе рэестра здзелак.\nПадаць ва ўпраўленне суправаджэння біржавых здзелак справаздачнасць па дасканалым здзелках.\nЧасовы рэгламент біржавых таргоў Таргі кабельнай прадукцыяй для будавання Беларускай АЭС (зацв. пратаколам пасяджэння Праўлення ад 31.08.2015 №90)\nЧасовы рэгламент біржавых таргоў «Таргі трубаправоднай прадукцыяй для будавання Беларускай АЭС»\nДадатак да Часовага рэгламенту біржавых таргоў Таргі трубаправоднай прадукцыяй для будавання Беларускай АЭС\nПастанова Савета Міністраў Рэспублікі Беларусь ад 16.06.2004 г. № 714 «Аб мерах па развіцці біржавога гандлю на таварных біржах»\nПастанова Савета Міністраў Рэспублікі Беларусь ад 31.01.2014г. № 88 «Пра арганізацыю і правядзенне працэдур закупак тавараў (работ, паслуг) і разліках паміж замоўцам і падчас будаўніцства аб’ектаў»\nУ секцыі таргоў лесапрадукцыяй праводзяцца рэгулярныя сесійныя біржавыя таргі па шырокай наменклатуры прадукцыі лесапрамысловага комплексу на ўнутраны рынак і на экспарт.\nКаб стаць удзельнікам біржавых таргоў лесапрадукцыяй, трэба:\nВывучыць Правілы біржавога гандлю і Рэгламент біржавых таргоў у секцыі лесапрадукцыі.\nПаглядзець навучальныя відэаролікі і адказы на самыя папулярныя пытанні.\nАзнаёміцца з пералікам тавараў, дапушчаных да біржавога гандлю ў секцыі лесапрадукцыі.\nУсталяваць для падачы заявак на таргі.\nУсталяваць праграмнае забеспячэнне для ўдзелу ў таргах па патрэбнай таварнай групе:\nтаргі лесапрадукцыяй на ўнутраны рынак\nтаргі лесапрадукцыяй на знешні рынак\nтаргі драўнінай на пні\nтаргі па заключэнні дамоваў на аказанне паслуг па нарыхтоўцы драўніны\nПрыняць удзел у таргах у цэнтральным офісе біржы, у філіялах ці праз Інтэрнэт з улікам парадку размяшчэння ў ДзІАС гадавога плана дзяржаўных закупак, дзеючага цэнавага калідора і інструкцыі па працы са структурнымі падраздзяленнямі.\nПа выніках таргоў падпісаць у Персанальным раздpеле біржавую дамову і рэестр здзелак удзельніка біржавога гандлю.\nЗарэгістраваць біржавую дамову ў патрабаваныя тэрміны.\nПадаць ва ўпраўленне суправаджэння біржавых здзелак справаздачнасць па здзейсненым здзелкам.\nПалажэнне аб парадку падрыхтоўкі і правядзення гадавых біржавых таргоў дзелавой драўнінай у нарыхтаваным выглядзе на ўнутраным рынку ў ААТ «Беларуская ўніверсальная таварная біржа»\nУказ Прэзідэнта Рэспублікі Беларусь ад 07.05.2007 г. № 214 «Пра некаторыя меры па ўдасканаленні дзейнасці ў сферы лясной гаспадаркі»\nІнфармацыя пра ўмовы пастаўкі лесапрадукцыі на ўнутраным рынку Рэспублікі Беларусь\nПарадак карэкціроўкі цэн на лесапрадукцыю, якая пастаўляецца па доўгатэрміновых біржавых здзелках, заключаных на біржавых таргах ААТ «Беларуская ўніверсальная таварная біржа»\nПарадак рэгістрацыі ў ААТ «Беларуская ўніверсальная таварная біржа» аб’ёмаў дзелавой драўніны ў нарыхтаваным выглядзе, якія выкарыстоўваюцца юрыдычнай асобай, якая вядзе лясную гаспадарку, для ўласнай вытворчасці і (або) спажывання\nПарадак рэалізацыі на біржавых таргах у ААТ «Беларуская ўніверсальная таварная біржа» лесапрадукцыі на экспарт на некалькіх базісах пастаўкі з дастаўкай тавару да месца прызначэння\nПастанова Савета Міністраў Рэспублікі Беларусь ад 08.10.2015 № 839 «Пра меры па рэалізацыі Закона Рэспублікі Беларусь ад 8 чэрвеня 2015 года «Пра ўнясенне змен і дапаўненняў у Закон Рэспублікі Беларусь «Аб таварных біржах».\nПералік тавараў (груп тавараў), дапушчаных да біржавога гандлю\nУ секцыі таргоў сельгаспрадукцыяй праводзяцца рэгулярныя сесійныя біржавыя таргі па шырокай наменклатуры прадукцыі аграпрамысловага комплексу на ўнутраны рынак і на экспарт.\nКаб стаць удзельнікам біржавых таргоў сельгаспрадукцыяй, трэба:\nВывучыць Правілы біржавога гандлю і Рэгламент біржавых таргоў у секцыі сельгаспрадукцыі.\nАзнаёміцца з пералікам тавараў, дапушчаных да біржавога гандлю ў секцыі сельгаспрадукцыі.\nУсталяваць праграмнае забеспячэнне для падачы заявак на таргі і праграмнае забеспячэнне для ўдзелу ў таргах.\nПадаць заяўку на куплю / продаж у патрабаваныя тэрміны ў адпаведнасці з раскладам і дзеючым цэнавым калідорам.\nУдзельнікам на задатку пералічыць неабходную суму ў адпаведнасці з Палажэннем аб прадастаўленні ўдзельнікам біржавога гандлю задатку.\nПраверыць раздзел Допуск у Персанальным раздзеле на адсутнасць санкцыі «адмова ў прыняцці заявак».\nПрыняць удзел у таргах у цэнтральным офісе біржы, у філіялах ці праз Інтэрнэт.\nПры ажыццяўленні дзяржаўных закупак кіравацца парадкам размяшчэння ў ДзІАС гадавога плана дзяржаўных закупак.\nПа выніках таргоў размясціць і падпісаць у Персанальным раздзеле біржавую дамову і рэестр здзелак удзельніка біржавога гандлю ў тэрміны, вызначаныя Правiламi і Рэгламентам.\nСекцыя таргоў перспектыўнымі біржавымі таварамі створана для:\nдыверсіфікацыі рынкаў збыту і забеспячэння максімальна эфектыўнай рэалізацыі на экспарт беларускай прадукцыі;\nскарачэння выдаткаў па імпарту запатрабаваных на ўнутраным рынку замежных тавараў.\nКаб стаць удзельнікам біржавых таргоў перспектыйўнымі таварамі, трэба:\nВывучыць Правілы біржавога гандлю і Рэгламент біржавых таргоў у секцыі перспектыўных біржавых тавараў.\nАзнаёміцца з пералікам тавараў, дапушчаных да біржавога гандлю ў секцыі перспектыўных біржавых тавараў.\nУсталяваць праграмнае забеспячэнне для ўдзелу ў таргах\nПрыняць удзел у таргах у цэнтральным офісе біржы, у філіялах або праз Інтэрнэт.\nПа выніках таргоў падпісаць у Персанальным раздзеле біржавую дамову і рэестр здзелак ўдзельніка біржавога гандлю.\nУ секцыі таргоў прамысловымі і спажывецкімі таварамі (ПCТ) можна прадаваць і купляць шырокі асартымент прадукцыі прамысловага і спажывецкага прызначэння: абсталяванне, запчасткі, камплектуючыя, канцтавары, спецадзенне і інш.\nДля размяшчэння заявак на куплю / продаж не патрабуецца ўсталёўваць дадатковае праграмнае забеспячэнне: доступ у гандлёвую сістэму ажыццяўляецца праз мультымоўны вэб-інтэрфейс, а таргі праходзяць кругласутачна ў рэжыме онлайн.\nКаб стаць удзельнікам біржавых таргоў прамысловымі і спажывецкімі таварамі, трэба:\nАзнаёміцца з Правіламі біржавого гандлю і Рэгламентам біржавых таргоў па секцыі прамысловых і спажывецкіх тавараў.\nПрайсці бясплатнае навучанне па працы з гандлёвай сістэмай.\nПаглядзець навучальныя відэаролікі і адказы насамыя папулярныя пытанні.\nАзнаёміцца з пералікам тавараў, дапушчаных да біржавога гандлю ў секцыі прамысловых і спажывецкіх тавараў.\nРазмясціць заяўку на куплю / продаж у адпаведным праграмным комплексе.\nУ дзень таргоў праверыць раздзел Допуск Персанальным раздзеле на адсутнасць санкцыі «адмова ў прыняцці заявак».\nПрыняць удзел у біржавых таргах ПСТ.\nПа выніках таргоў падпісаць у Персанальным раздзеле біржавую дамову і рэестр здзелак удзельніка біржавога гандлю.\nПастанова Савета Міністраў Рэспублікі Беларусь ад 31.01.2014 г. № 88 “Пра арганізацыю і правядзенне працэдур закупак тавараў (работ, паслуг) і разлікі паміж замоўцам і падрадчыкам падчас будаўніцства аб’ектаў”\nДля размяшчэння заявак на куплю / продаж не патрабуецца ўсталёўваць дадатковае праграмнае забеспячэнне: доступ у гандлёвую сістэму ажыццяўляецца праз мультымоўны вэб-інтэрфейс, а таргі праходзяць ў рэжыме онлайн.\nАзнаёміцца з пералікам тавараў, дапушчаных да біржавога гандлю ў секцыі нафтапрадуктаў.\nРазмясціць заяўку на куплю / продаж.\nУ дзень таргоў праверыць раздзел Допуск у Персанальным раздзеле на адсутнасць санкцыі «адмова ў прыняцці заявак».\nПрыняць удзел у біржавых таргах нафтапрадуктамі.\nАбярыце форму ўдзелу\nПравіламі біржавога гандлю прадугледжана дзве формы ўдзелу ў біржавых таргах:\nСамастойна - у якасці наведвальніка таргоў або біржавога брокера\nПраз біржавога брокера - у якасці яго кліента\nЯк стаць наведвальнікам таргоў?\nЯк стаць біржавым брокерам?\nЯк стаць кліентам біржавога брокера?\nЗарэгіструйцеся на біржы\nДля самастойнага ўдзелу ў біржавых таргах неабходна зарэгістравацца на біржы і атрымаць бясплатны электронны лічбавы подпіс (ЭЛП). Для працы з ЭЛП спатрэбіцца ўсталяваць спецыяльнае праграмнае забеспячэнне.\nШто такое ЭЛП?\nЭлектронны лічбавы подпіс (ЭЛП) – гэта паслядоўнасць знакаў, якая з'яўляецца рэквізітам падпісанага электроннага дакумента.\nУ сістэмах электроннага дакументазвароту ЭЛП выкарыстоўваецца як аналаг ўласнаручнага подпісу фізічнай асобы.\nЭЛП неабходны для:\nпоўнага кантролю цэласнасці электроннага дакумента,\nэфектыўнай абароны ад падробкі электроннага дакумента,\nпацверджання аўтарства электроннага дакумента і немагчымасці адмовы ад гэтага аўтарства.\nВыкарыстанне электроннага подпісу ў Беларусі рэгламентавана Законам ад 28.12.2009 № 113-З «Аб электронным дакуменце і электронным лічбавым подпісе» і Законам Рэспублікі Беларусь ад 8 лістапада 2018 г. № 143-З «Аб унясенні змяненняў і дапаўненняў у Закон Рэспублікі Беларусь «Аб электронным дакуменце і электронным лічбавым подпісе»\nДля апасродкаванага ўдзелу ў біржавых таргах неабходна выбраць акрэдытаваную на біржы брокерскую арганізацыю і заключыць з ёй дамову на аказанне паслуг.\nЯкія перавагі працы праз брокера?\nДзе знайсці спіс акрэдытаваных брокераў?\nЯк выбраць брокера?\nКаб атрымаць максімальную выгаду ад удзелу ў біржавых таргах, трэба ўмець прафесійна выкарыстоўваць гэты інструмент. Авалодаць мастацтвам біржавога гандлю дапамогуць даведачныя матэрыялы, даступныя ў раздзеле «Навучанне», а таксама навучальныя семінары, якія штотыдзень праводзяцца ў цэнтральным офісе БУТБ і ў абласных філіялах.\nПадайце заяўку на таргі\nАбавязковай умовай удзелу ў біржавых таргах з'яўляецца папярэдняя падача заяўкі на куплю або продаж. Для падачы заявак неабходна спампаваць і ўсталяваць спецыяльнае праграмнае забеспячэнне, якое адрозніваецца ў залежнасці ад абранай таварнай секцыі.\nАдзінае выключэнне – секцыя прамысловых і спажывецкіх тавараў, дзе заяўкі на таргі падаюцца праз вэб-інтэрфейс на сайце біржы.\nЯк падаць заяўку на таргі металапрадукцыяй?\nЯк падаць заяўку на таргі лесапрадукцыяй?\nЯк падаць заяўку на таргі сельгаспрадукцыяй?\nЯк падаць заяўку на таргі перспектыўнымі таварамі?\nЯк падаць заяўку ў праграмным комплексе “Біржавыя таргі ПСТ”?\nЯк падаць заяўку ў праграмным комплексе “Закупка ПСТ”?\nПрыміце ўдзел у таргах\nКаб удзельнічаць у біржавых таргах па абранай гандлёвай секцыі, неабходна спампаваць і ўсталяваць спецыяльнае праграмнае забеспячэнне і згодна з графікам правядзення таргоў прыняць удзел у гандлёвай сесіі.\nАдзінае выключэнне – секцыя прамысловых і спажывецкіх тавараў, дзе таргі праводзяцца праз вэб-інтэрфейс ў кругласутачным рэжыме.\nШто такое біржавая дамова?\nЯк зарэгістраваць трэйдара?\nАкрэдытуйцеся на пляцоўцы\nКаб акрэдытавацца на электроннай пляцоўцы, увайдзіце з дапамогай ЭЛП ў Персанальны падзел на сайце www.zakupki.butb.by, , выберыце свой статус (заказчык, арганізатар ці ўдзельнік), сфармуйце пакет дакументаў і падпішыце іх з дапамогай ЭЛП. Працэдура акрэдытацыі адрозніваецца для рэзідэнтаў Рэспублікі Беларусь, рэзідэнтаў Расійскай Федэрацыі і рэзідэнтаў астатніх дзяржаў.\nДля працы на электроннай гандлёвай пляцоўцы «БУТБ-Маёмасць» неабходна зарэгістравацца на сайце http://et.butb.by, запоўніўшы анкету і атрымаўшы на электронную пошту лагін і пароль для ўваходу ў Персанальны падзел.\nАкрэдытавацца на пляцоўцы «БУТБ-Маёмасць» можна ў адным з двух статусаў:\nДля акрэдытацыі ўвайдзіце ў Персанальны раздзел, выкарыстоўваючы атрыманыя раней лагін і пароль, сфармуйце неабходны пакет дакументаў, раздрукуйце іх, падпішыце і накіруйце на адрас біржы – у цэнтральны офіс або любы абласны філіял.


Летні адпачынак дзяцей у Польшчы - caritas-vitebsk.by\nГалоўная Чыны міласэрнасці Навіны Летні адпачынак дзяцей у Польшчы\nІ ў іх усё гэта было… Чароўныя мясціны. Найпрыгажэйшы рэгіён Польшчы - Дольны Слёнск, Свідніца, Вроцлаў, Савіныя горы, Сталовыя горы, захапляльная архітэктура, пакручастыя сцежкі, стромкія пагоркі, высачэзныя дрэвы. Добрыя сябры. Старыя і верныя, новыя і нечаканыя, малодшыя і старэйшыя. Руплівыя, сардэчныя, часам строгія выхавацелі. Добразычлівыя і гасцінныя нашыя свідніцкія калегі і каляжанкі. Адзінства з Богам. У штодзённай Святой Імшы, у святарскім слове, у вясёлых і паважных спевах, у дапамозе і прабачэнні бліжняму.\nУсе мы: супрацоўнікі і валанцёры Карытас Віцебскай дыяцэзіі, дзеці і іх бацькі хочам выказаць удзячнасць людзям, без якіх гэтая летняя прыгода не змагла б адбыцца: кс. Радославу Кіселю, дырэктару Карытас Свідніца, і пані Сабіне Дарозік, сакратару, за запрашэнне, арганізацыю і забяспечванне прабывання дзяцей на адпачынку; кс. Даніэлю Рыдзу, намесніку дырэктара, за тое, што асабіста клапаціўся пра нашых дзетак, што паказваў ім правільны накірунак на сцежках зямных і духоўных; пані Гражыне, пані Івоне, пані Камілле за смачныя пасілкі і хатнюю атмасферу, а таксама ўсім тым, хто прычыніўся да таго, каб цёплыя ўспаміны аб летніку яшчэ доўгі час сагравалі нашыя сэрцы.


“Суботняя мазаіка” — Гімназія г. Дзяржынска\nHome » Навiны » “Суботняя мазаіка”\nBy gemma in Навiны on 26.01.2019 .\nМенавіта пад такім дэвізам прайшоў 26 студзеня шосты школьны дзень у нашай гімназіі.\nНавучэнцы 1-х і 6-х класаў сталі ўдзельнікамі спартыўных мерапрыемстваў у межах рэалізацыі абласнога сезоннага праекта “Міншчына спартыўная”; навучэнцы 3-х класаў – рухомай гульні “Два агні”. Працавалі аб’яднанні па інтарэсах спартыўнай накіраванасці – “Спартыўныя гульні”, “Маўглі”, “Белая ладдзя”, “Таеквандо”, “Баскетбол” і інш. Навучэнец 5 “М” класа Шконда Ілля у складзе раённай каманды прадставіў Дзяржыншчыну ў абласных спаборніцтвах сярод дзяцей і падлеткаў па біятлоне “Снежны снайпер”.\nПрайшлі заняткі міжшкольнага педагагічнага класа, факультатыўныя заняткі музычнай накіраванасці, па вучэбных прадметах; заняткі Школы абітурыента, Школы ранняга развіцця; заняткі гурткоў “Што? Дзе? Калі?”, “Lingwista”, “Miłośniki języka polskiego”, “ABC”, “Робататэхніка”, “Крэатыўнае рукадзелле” і інш.\nГімназісты, якія наведалі ў суботні дзень бібліятэку, змаглі пазнаёміцца з літаратурай і выданнямі, прадстаўленымі на кніжных выставах “Чытаем па-беларуску”, “Таццянін дзень (25.01)”, “Любімыя творы некалькіх пакаленняў”, “Ведай пра Беларусь” і інш. Навучэнцам 4 “В” класа ў бібліятэцы было прапанавана прыняць удзел у пазнавальнай гадзіне “Што такое снег” (да Міжнароднага дня снегу (21.01)).\nУ гімназічную суботу навучэнцы 2А, 2Б класаў сталі ўдзельнікамі конкурсна-пазнавальнай праграмы «Мир без опасности»; навучэнцы 5-х класаў — гульні-віктарыны “Наша Беларусь”; навучэнцы 7-х класаў — круглага стола “English makes us happy” (клуб “X-Stream”) і “Піянерскага квіза”; навучэнцы 8А і 8 Б класаў — мерапрыемства СППС па прафарыентацыі “Свет у вясёлцы прафесій”; навучэнцы 9-10 класаў — інтэлектуальнага турніра “Свая гульня”; актывістка вучнёўскага самакіравання Коўтун Анастасія (9А клас) — выязнога пасяджэння Савета ДРП (на базе Акадэміі кіравання пры Прэзідэнце РБ).\n← Итоги проведения Единого дня иформирования «ШАГ» 24 января\tHappy English 2019 →


Гарыць трава – загарыцца і лес | Навіны раёна | Белорусская версия\nГарыць трава – загарыцца і лес\nКалі гараць лясы, у агні гінуць цэлыя экасістэмы, на аднаўленне якіх патрабуюцца дзесяцігоддзі.\n– Сыходзіць снег, усталёўваецца цёплае надвор’е – людзі пачынаюць наводзіць парадак на сваіх падворках, паляць сучча і сухую траву. Такая неабачлівасць часцей за ўсё прыводзіць да лясных пажараў, у якіх гінуць не толькі лясныя масівы, але цэлыя экасістэмы, – тлумачыць галоўны спецыяліст райінспекцыі прыродных рэсурсаў і аховы навакольнага асяроддзя Арцём Шчука. – Для жывой прыроды палы – экалагічнае бедства. Меркаванне, што выпальванне сухой травы дапамагае расці новай, – памылковае. У выніку гэтага разбураецца расліннае покрыва, у агні гінуць многія насякомыя і жывёлы.\nУ лесе забараняецца распальваць вогнішча. За кожны пашкоджаны агнём квадратны метр надглебавага покрыва давядзецца заплаціць 3 базавыя велічыні, кампенсаваць нанесеную навакольнаму асяроддзю шкоду і кошт кожнага знішчанага агнём дрэва.\nДля тушэння лясных пажараў у Астравецкім лясгасе і лясніцтвах ёсць усё неабходнае: пажарныя машыны, пераносныя мотапомпы, вогнеахоўнае адзенне, пажарныя рукавы і іншае. У вясенні перыяд дзяржаўная лясная ахова пераходзіць ва ўзмоцнены рэжым работы. Але лепш, калі ўсё гэта не спатрэбіцца: пажар, як і любую бяду, лепш папярэдзіць, чым затым з ёй змагацца.\n– На Астравеччыне ўстаноўлены чатыры сістэмы відэаназірання, якія ахопліваюць каля 60% ляснога фонду. Сёлета ўстановяць яшчэ тры падобныя сістэмы, а таксама набудуць квадракоптар. Гэта дазволіць кантраляваць сітуацыю ў лясным фондзе падчас пажаранебяспечнага перыяду і сачыць за станам лясных насаджэнняў. Акрамя гэтага, у месцах масавага адпачынку, у лясах побач з населенымі пунктамі ўстаноўлены камеры фотафіксацыі, з іх дапамогай летась мы выявілі 11 парушальнікаў, – патлумачыў інжынер па абароне і ахове лесу Андрэй Шыкавец. – Лес – наша агульнае багацце, пра якое павінны клапаціцца не толькі спецыялісты лясгаса. Зрабіць гэта вельмі проста: адмовіцца ад выпальвання сухой травы, выкідвання смецця – і лес вам аддзячыць летам бліскучымі чарніцамі і крамянымі баравікамі.\n26 пратаколаў складзена на парушальнікаў ляснога заканадаўства ў мінулым годзе.